HTECH บวกเกือบ 7% รับอานิสงส์อุตฯ HDD ฟื้นตัว
HTECH บวกเกือบ 7% รับอานิสงส์อุตฯ HDD ฟื้นตัว โดยปิดตลาดภาคเช้า ราคาอยู่ที่ 9.65 บาท บวก 0.60 บาท หรือ 6.63% สูงสุดที่ 9.70 บาท ต่ำสุดที่ 9.10 บาท มูลค่าซื้อขายที่ 102.65 ล้านบาท ด้าน โบรกฯ แนะเก็งกำไร ให้แนวรับ 9 บาท แนวต้านต้าน 10.4 บาท และ Stop loss 8.8 บาท 
11 ก.ค. 2560

ผู้สื่อข่าวรายงานว่า ราคาหุ้น บริษัท แฮลเซี่ยน เทคโนโลยี่ จำกัด (มหาชน) หรือ HTECH โดยปิดตลาดภาคเช้า ราคาอยู่ที่ 9.65 บาท บวก 0.60 บาท หรือ 6.63% สูงสุดที่ 9.70 บาท ต่ำสุดที่ 9.10 บาท มูลค่าซื้อขายที่ 102.65 ล้านบาท ขณะที่ดัชนีตลาดหุ้นไทยโดยรวมลบ 0.06%

ด้าน บล.เคจีไอ (ประเทศไทย) ระบุในบทวิเคราะห์ (11 ก.ค.) แนะนำ “เก็งกำไร” HTECH ให้แนวรับ 9 บาท แนวต้านต้าน 10.4 บาท และ Stop loss 8.8 บาท โดยมองว่าอุตสาหกรรมฯ HDD จะเริ่มเข้าสู่วัฏจักรขาขึ้นอีกครั้ง หลังจากผู้ผลิตรายใหญ่ของโลกประกาศขยายกำลังการผลิต (คาดกำลังการผลิตใหม่เข้าปีนี้) ทั้งนี้ HDD จะเปลี่ยนเป็นขนาดที่ใหญ่ขึ้น ความจุ เพิ่มขึ้น (จาก 2.5″ เป็น 3.5″) รองรับ Datacenter, ระบบ Server ต่างๆ เป็นต้น
 